# Organisation

* Per a altres significats, vegeu «Organisation (grup)».
Organisation és el segon disc del grup anglès de pop electrònic Orchestral Manoeuvres in the Dark. Va sortir a la venda a finals del 1980.
OMD van reprendre amb el seu segon àlbum part del caràcter experimental que els havia caracteritzat quan el seu projecte musical es deia "VCL XI", i que per al seu primer disc van deixar lleugerament de banda. Temes com "Stanlow" (dedicat a la refineria de petroli on treballaven el pare i una germana d'Andrew McCluskey) o "VCL XI" mostren el seu gust per la música industrial, mentre "Statues" i "The misunderstanding" són obscurs i melancòlics, d'acord amb el to general de l'àlbum.
Però el factor clau de l'èxit d'"Organisation" fou, sens dubte, la seva primera cançó: "Enola Gay". Dedicada a l'avió que va llançar la bomba atòmica sobre Hiroshima, la seva lletra lamenta l'ús de la bomba i les seves conseqüències. El seu senzill arribà al número 8 a la Gran Bretanya i al número 1 a molts estats europeus. Aquest tema i "Promise" (el debut de Paul Humphreys com a cantant i com a compositor en solitari) són els més ballables del disc.
Malcolm Holmes fou acceptat com a membre de ple dret dels OMD després de les sessions d'"Organisation"; en conseqüència, Humphreys i McCluskey deixaren d'utilitzar un reproductor de cintes (anomenat afectuosament "Winston" en honor del protagonista de la novel·la 1984) que havien emprat com a complement en els seus primers concerts.
L'any 2003, Virgin Records va reeditar "Organisation", afegint sis temes extra al llistat original de l'àlbum.

## Temes
### DIDCD 6

* Enola Gay - 3:34
* 2nd thought - 4:13
* VCL XI - 3:50
* Motion and heart - 3:14
* Statues - 4:24
* The misunderstanding - 4:51
* The more I see you - 4:10
* Promise - 4:49
* Stanlow - 6:41

### Reedició de l'any 2003

* Enola Gay - 3:33
* 2nd Thought - 4:15
* VCL XI - 3:50
* Motion and Heart - 3:16
* Statues - 4:30
* The Misunderstanding - 4:55
* The More I See You - 4:11
* Promise - 4:51
* Stanlow - 6:40
* Annex - 4:33
* Introducing Radios - 1:27
* Distance Fades Between Us - 3:44
* Progress - 2:57
* Once When I Was Six - 3:12
* Electricity (Dindisc 1980 Version) - 3:45

## Senzills

1. Enola Gay // Annex (26 de setembre de 1980).

## Dades

* Orchestral Manoeuvres in the Dark:
Paul Humphreys: Sintetitzadors, orgue electrònic, piano electrònic i acústic, programació de ritmes, percussió acústica i electrònica, veus.
Andy McCluskey: Sintetitzadors, baix, orgue electrònic, piano acústic, programació de ritmes, percussió acústica i electrònica, veus.
Malcolm Holmes: Bateria i percussió acústica.
* Temes 1, 2, i 5 compostos per McCluskey.
* Temes 3, 4, 6 i 9-15 compostos per Humphreys / McCluskey.
* Tema 7 compost per Warren/Gordon.
* Tema 8 compost per Humphreys.
* Enregistrat i mesclat als estudis Ridge Farm i Advision (excepte "2nd thought", enregistrat a The Gramophone Suite).
* Produït per Mike Howlett i OMD.
* Enginyers de so: Max Norman (Ridge Farm) i Lawrence Diana (Advision; assistent: Peter Wolliscroft).
* Management: Paul Collister (White Noise Limited).

## Informació addicional

* El tema "Stanlow" comença amb el so d'unes màquines extractores de la mateixa refineria Stanlow.
* "The more I see you" és la versió d'una cançó popularitzada als anys 60 per Chris Montez, tot i que havia estat composta als anys 40 per al cantant Dick Hayes.

## Enllaços externs

* Informació sobre el disc Arxivat 2008-05-16 a Wayback Machine.